2020. 12. 17.

A pályázat rövid bemutatása

Minta segítségek a kitöltéshez

# A pályázat rövid bemutatása

*A pályázat rövid bemutatásában megnevezheti azokat a teendőket és elvárásokat, amelyek a pályázati cél elérésével, a létrejövő informatikai termékével- vagy szolgáltatásával kapcsolatos célokat szolgálja.*

## Webshop minta

A pályázat során létrejövő webshop célja, hogy a már meglévő termékportfóliónkat, ami xy termékekből áll ne csak offline bolti eladással, hanem termékspecifikusan online formában is értékesíteni tudjuk. A webshop lehetőséget biztosít számunkra, hogy új termékportfólióval is bővítsük kínálatunkat, amely a tervek szerint az alábbi termékekből állnak: xy

Fontos számunkra, hogy a webshop könnyen kezelhető legyen, termékeinket egy erre kialakított, jelszóval kezelt adminisztrációs felületen tudjuk kezelni. Az adminisztrációs felülethez bármikor tudjunk illeszteni kollégákat, akik a termékek feltöltését, pénzügyet és kiszállítást is egy helyről tudják koordinálni.

## Bemutatkozó oldal minta

A pályázat során létrejövő weboldal célja, hogy cégünknek olyan bemutatkozó oldalt hozzunk létre, amely lépést tart a korral és korszerű, modern megjelenést kölcsönözhet cégünknek. Saját arculati elemekkel nem rendelkezünk, de szeretnénk, ha a céglogónk színeiből egy olyan weboldalon tudnánk cégünket bemutatni, amely a különböző méretű- és típusú kijelzőkön is jól átláthatóan és optimalizáltan jelenik meg. Fontos számunkra, hogy programozó igénybevétele nélkül tudjuk tartalmainkat szerkeszteni, egy erre biztosított adminisztrációs felületen. Szeretnénk továbbá, ha a weboldalfejlesztés mellett ügyviteli rendszerfejlesztést is támogatnának számunkra, ahol a cégünk általi értékesítések, a kiállított számlák egy helyen tudnak megjelenni és erről átlátható kimutatásokat láthatnánk excel táblák használata nélkül is.

## Csak ügyviteli rendszer minta

Cégünk szeretne egy olyan modern ügyviteli rendszert, amely a cég összes folyamatát és kapcsolódó humán erőforrását egy helyen kezeli, a tevékenységeket naplózza, a rendszer rendelkezik integrált számlázóprogrammal, ami a NAV rendszerébe be van kötve. Fontos számunkra, hogy céges szervezeti egységenként különböző jogosultságokat tudjunk kezelni és a különböző jogosultsági szinteken eltérő kimutatásokat biztosítsunk a vezetők részére. Bármikor adhassunk a rendszerhez új felhasználót, vagy éppen megvonhassunk jogosultságokat. Fontos, hogy partnereink és ügyfeleink rendelkezzenek B2B és B2C belépési felülettel. Lehessen felparaméterezni, hogy a B2B és B2C partnereink miket láthassanak a céges adatainkból. A cégünk speciális területeihez kötődően egyéb ügyviteli megoldások is fontosak számunkra, amelyről a projekt terv során írtunk bővebben.